Break Free

«Break Free», ամերիկացի երգչուհի Արիանա Գրանդեի երգն է, համագործակցությամբ ռուս-գերմանացի երաժշտական պրոդյուսեր Զեդի հետ։ Այն թողարկվել է 2014 թվականի հուլիսի 3-ին` որպես Արիանա Գրանդեի «My Everything» կոչվող ստուդիական երկրորդ ալբոմի երկրորդ սինգլ։ Երգի հեղինակներն են Զեդը, Մաքս Մարտինը և Սավան Կոտեչան։

Երգի տեսահոլովակը, որի ռեժիսորն է Քրիս Մարս Պիլիերոն, թողարկվել է 2014 թվականի օգոստոսի 12-ին։ Երգը Billboard Hot 100 հիթ շքերթում զբաղեցրել է 4-րդ հորիզոնականը, իսկ 2014 թվականի սեպտեմբերի դրությամբ՝ երգը Միացյալ Նահանգներում վաճառվել է 1 միլիոն օրինակով։

Նախապատմություն 
Իր և Զեդի համագործակցության մասին Արիանան առաջին անգամ խոսել է 2014 թվականի ապրիլի վերջին Billboard ամսագրին տված հարցազրույցում։ Նույն տարվա մայիսին պրոդյուսեր Զեդը հարցազրույցներից մեկում ասել է՝ իր մոտ ցանկություն է առաջացել աշխատելու երգչուհու հետ այն բանից հետո, երբ պատահաբար լսել է նրան կենդանի կատարելիս։ Նա ասել է․ «Ես ետնաբեմում էի և լսեցի, որ ինչ-որ մեկը երգում է։ Ես չգիտեի, թե նա ով է, և պարզապես ասացի․ «Ես ուզում եմ երգ ստեղծել նրա հետ, ով էլ որ երգում է հենց հիմա»։ Ես չգիտեի թե նա ով է և հետո պարզվեց, որ նա Արիանան է։ Եվ բարեբախտաբար այժմ կա երգ»։

Տեսահոլովակ 
Երգի տեսահոլովակը, որի ռեժիսորն է Քրիս Մարս Պիլիերոն, նկարահանվել է 2014 թվականի հուլիսի 10-12-ին։ Տեսահոլովակի գործողությունները տեղի են ունենում մի հորինված մոլորակում, որտեղ Արիանան պայքարում է չար ուժերի դեմ։ Խոսելով տեսահոլովակի գաղափարի մասին՝ երգչուհին նշել է, որ ընդհանուր գաղափարը ոգեշնչված է «Բարբարելա» ֆիլմից, «Աստղային պատերազմներ» սագայից և տիեզերքից։

Տեսահոլովակի պրեմիերան կայացել է 2014 թվականի օգոստոսի 12-ին Արիանա Գրանդեի VEVO ալիքում, իսկ 3 օր հետո այն առաջին անգամ ցուցադրվել է հեռուստատեսությամբ, Disney Channel հեռուստաալիքի եթերում։

Երգացանկ 
Թվային ներբեռնում
 «Break Free» - 3։34

Հիթ-շքերթներ

Շաբաթական հիթ-շքերթներ

Տարեկան հիթ-շքերթներ

Թողարկման պատմություն

Ծանոթագրություններ

Արտաքին հղումներ 
 Երգի տեսահոլովակը ՅուԹուբում

2014 սինգլներ
Արիանա Գրանդեի երգեր
Ֆեմինիստական երգեր
2014 երգեր